Gascoigne ble hyllet på White Hart Lane
For både Tottenham-fans og Everton-supportere - han har spilt for begge klubber - var det rørende å se en tydelig rehabilitert Gazza på tribunen. Han var sammen med artisten Jessie J. og Gary Mabbutt, sistnevnte kaptein på Tottenham-laget han vant FA-cupen med for 22 år siden. Begge har hjulpet Gazza gjennom den vanskelige tiden sammen med andre kjendiskompiser som Gary Lineker, Piers Morgan og Chris Evans.Etter den skandaløse opptredenen for 500 mennesker i Northampton 31. januar ble Gazza sendt til USA. På avrusningsklinikken i Arizona ble den tidligere fotballstjernen bundet fast i sengen de første dagene. Vennene betalt de 2,3 millioner kronene oppholdet skal ha kostet. - Han er som ny og i toppform. Han er tilbake der han var i fjor, sier stedatteren Bianca til Daily Mirror. - Jeg tror han har sluttet med sprit for godt, sier hun. Gazza har også møtt sin 17-årige sønn Regan i løpet av påsken. Stedatteren påstår at familien er blitt brakt tettere sammen av at Gascoigne nå har søkt hjelp for sine problemer. Også ekskona Sheryl (47) har besøkt ham for å vise sin støtte. Paret skilte seg allerede i 1998. - Det beste som kunne skje i denne situasjonen er at de kom sammen, mener stedatteren.Gazza mistet i vinter helt kontrollen på drikkingen og skal ha helt i seg to liter gin og bokser med øl pr. dag. Det er også påstått at han har tatt valium og satt kokain rett i leggen. - Legene som har brukt hele karrieren på å behandle alkoholikere sa at avrusningen av meg er den verste de noen gang har sett. Jeg ble behandlet med mer medisiner enn noen annen pasient, har Gazza sagt til The Sun. - Jeg kan ikke fortsette å si unnskyld til folk fordi jeg svikter dem. Handling taler tydeligere enn ord. Jeg har fått en ny sjanse og den vil jeg gripe, har tobarnsfaren sagt. Slik så det også ut på White Hart Lane.
(Tottenham-Everton 2-2) For bare 67 dager siden gråt en skjelvende og beruset Gazza foran sitt lille publikum. I går strålte Paul Gascoigne (45) på White Hart Lane.